Source: https://www.zakonypreludi.sk/zz/1998-50
Timestamp: 2019-11-17 20:25:48+00:00
Document Index: 2303027

Matched Legal Cases: ['§ 770', '§ 2', '§ 6', '§ 2', '§ 2', '§ 2', '§ 2', '§ 2', '§ 2', '§ 6', '§ 8']

50/1998 Z. z. Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky... | Aktuálne znenie
50/1998 Z. z.
Nariadenie vlády č. 50/1998 Z. z.Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 100/1993 Z. z. o Obchodnom vestníku
Čiastka 18/1998
Platnosť od 24.02.1998 do31.01.2004
Účinnosť od 24.02.1998 do31.01.2004
Zrušený 42/2004 Z. z.
Aktuálne znenie 24.02.1998 - 31.01.2004
z 20. decembra l997,
ktorým sa mení a dopĺňa nariadenie vlády Slovenskej republiky č. 100/1993 Z. z. o Obchodnom vestníku
Vláda Slovenskej republiky podľa § 770 zákona č. 513/1991 Zb. Obchodný zákonník nariaďuje:
Nariadenie vlády Slovenskej republiky č. 100/1993 Z. z. o Obchodnom vestníku sa mení a dopĺňa takto:
1. V § 2 odsek 4 znie:
„(4) Vo Vestníku sa ďalej zverejňuje výpis z uznesenia súdu o vyhlásení konkurzu, o zamietnutí návrhu na vyhlásenie konkurzu pre nedostatok majetku, o povolení vyrovnania a ostatné písomnosti súdu podľa ustanovení osobitného predpisu.1)“.
„1) Zákon č. 328/1991 Zb. o konkurze a vyrovnaní v znení neskorších predpisov.“.
2. V § 6 sa slová „§ 2 ods. 2 až 4“ nahrádzajú slovami „§ 2 ods. 2 a 3“, na konci textu sa bodka nahrádza bodkočiarkou a pripájajú sa slová „podkladom pre zverejnenie údajov podľa § 2 ods. 4 sú odpisy súdnych písomností.“.
(1) Cenu za zverejnenie údajov podľa § 2 ods. 2 a 3 je povinný uhradiť ten, koho sa údaj týka, najneskôr ku dňu zápisu týchto údajov do obchodného registra.
(2) Cenu za zverejnenie údajov podľa § 2 ods. 4 uhrádza správca podstaty2a) z majetku dlžníka; cena sa vyúčtuje až po zverejnení údajov vo Vestníku. Zverejnenie výpisu z uznesenia súdu o zamietnutí návrhu na vyhlásenia konkurzu pre nedostatok majetku je bezodplatné.
(3) Cenu za zverejnenie údajov podľa § 2 ods. 5 uhrádza ten, koho sa údaj týka; cena sa vyúčtuje až po zverejnení údajov vo Vestníku.
(4) V ostatných prípadoch uhrádza cenu za uverejnenie údajov ten, kto podá návrh na uverejnenie; cena sa vyúčtuje až po uverejnení údajov vo Vestníku.
(5) Cenu ustanovenú osobitným predpisom3) poukazuje povinný podľa odsekov 1 až 4 na účet vydavateľa.
(6) Ak údaje určené na zverejnenie alebo uverejnenie vydavateľ nezverejní alebo neuverejní do 90 dní odo dňa doručenia podkladov uvedených v § 6, je povinný cenu vrátiť tomu, kto ju uhradil. Povinnosť zverejniť alebo uverejniť údaje vydavateľom týmto nie je dotknutá.“.
„2a) § 8 zákona č. 328/1991 Zb. o konkurze a vyrovnaní v znení neskorších predpisov.
3) Zákon Národnej rady Slovenskej republiky č. 18/1996 Z. z. o cenách.“.